Film Georgea Clooneyja o McCarthyjevom 'lovu na vještice'
Za film ‘Good Night and Good Luck’  George Clooney kaže da ga je ta priča privukla zato što je Edward Murrow bio poštovan u njegovoj ob
U jeku hladnog rata, prije 50 godina, neki članovi Kongresa su otvoreno osporavali patriotizam tisuća Amerikanaca. Žrtve tih napada su bile optužene da su članovi komunističke partije. Ta kampanja, pod vodstvom senatora Josepha McCarthya uništila je živote i karijere mnogih ljudi. Televizijski voditelj Edward R. Murrow je otvoreno prozvao senatora McCarthya glede taktike koja je korištena tijekom “lova na vještice” kojem su mete bile osobe osumnjičene za komunističke aktivnosti. Film ‘Good Night and Good Luck’ režirao je George Clooney. Poznati glumac kaže da ga je ta priča tako privukla zato što je Murrow bio poštovan u njegovoj obitelji baš zbog svoje hrabrosti i čestitosti. Clooney uspoređuje događaje iz 1954. godine s današnjim zbivanjima. "Mislim da bi stalno trebalo razgovarati o tome smije li se zastrašivanjem ugrožavati gradjanska prava i slobode ljudi, te kako održavati ravnotežu između zaštite prava države i pojedinca u isto vrijeme. Za mene, to je optimističan film. Pokazuje da svakih 30-tak godina mi malo podivljamo. Nakon napada na Pearl Harbour mi smo se uplašili i zatvorili smo Amerikance japanskog podrijetla u logore. Zatim nas je opčinio McCarthy ..., panično smo počeli stavljati ljude pred Senat kada je počelo testiranje bombi u Rusiji. Optimistično je to što mi sve te stvari u neko vrijeme popravimo, to je nešto što naša zemlja dobro radi". U filmu je takodjer bilo riječi i o cenzuri u medijima, a ponekad i o auto-cenzuri. Upitali smo Georgea Clooneya kako uspoređuje događaje iz 50-tih godina sa senatorom McCarthy-em i Edwardom Murrowom sa današnjim medijima? Clooney kaže da postoje sličnosti, no i velike razlike. Životi i karijere ljudi danas ne budu uništeni samo zato što slobodno iznesu svoje mišljenje. “Prije rata u Iraqu, otvoreno sam govorio kako moramo odgovoriti na još neka pitanja prije nego što pošaljemo 150 tisuća mladih ljudi da postanu mete protivničke vatre. Bill O’Reilly, novinar konzervativnije struje je izjavio da je moja karijera gotova zbog toga što otvoreno izražavam svoje političke poglede. No, moje izjašnjavanje nije utjecalo na moju karijeru i nije mi to niti bilo važno. Da je tu bio netko kao Senator McCarthy, to bi zaista značilo kraj karijere za mene” – kaže Goerge Clooney koji žali što danas nema više jakih ličnosti poput Edwarda Murrowa. Ako tražte odgovore od vlade to ne znači da nite patriot – kaže Clooney i dodaje: “Treba podsjetiti ljude - i to radim zato što sam sin novinara koji je intervjuirao predsjednika Cartera i Forda - da je zadatak svakog novinara da ispituje ljude na vlasti, zato što vlast koju se nikad ništa ne pita prerasta u korumpiranu vlast, uvijek". ‘Good Night and Good Luck’ je drugi film koji je režirao George Clooney. Osvojio je mnoge nagrade u Europi i dobio je mnoge pohvale i u Americi.